**სააქციო საზოგადოება „ლიბერთი ბანკი“**

**სატენდერო დოკუმენტაცია**

**საკანცელარიო საქონლის შესყიდვა**

**2021 წელი**

**1. შესყიდვის ობიექტი**

1.1.საკანცელარიო საქონლის შესყიდვა ფასების ცხრილის **(დანართი #1)** შესაბამისად.

1.2.პრეტენდენტმა ასევე უნდა წარმოადგინოს პრეისკურანტი **(დანართი #2)**, რომელიც არ იქონიებს გავლენას გამარჯვებულის ფასის გამოვლენაზე. პრეისკურანტი **(დანართი #2)** წარმოადგენს საქონლის ჩამონათვალს, რომლის მიხედვითაც იხელმძღვანელებს შემსყიდველი **დანართი #1**-ით გაუთვალისწინებელი საქონლის შესყიდვისას;

**2. პრეტენდენტის მიერ წარმოსადგენი დოკუმენტ(ებ)ი**

* კომპანიის მიმოხილვა:
* საქმიანობის მოკლე აღწერილობა, კლიენტების სია, რეკომენდაციები;
* განიხილება კომპანიები, რომლებიც მინიმუმ 2 (ორი) წელიწადია დაფუძნებული;
* ინფორმაცია დამფუძნებლ(ებ)ის და მფლობელ(ებ)ის შესახებ;
* კომპანიის სერტიფიკატები (ასეთის არსებობის შემთხვევაში);
* სატენდერო წინადადება ფასების ცხრილის **(დანართი #1)** მიხედვით;
* ინფორმაცია მოწოდების ვადებსა და პირობებზე;
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* საკონტაქტო პირის (პროექტის მენეჯერის) მონაცემები;
* პრეისკურანტი **(დანართი # 2).**

***შენიშვნა:***

* *განიხილება მხოლოდ ის წინადადებები, რომლებიც მოიცავს ზემოთ ჩამოთვლილ ყველა პუნქტს.*

**3. შესყიდვის ობიექტის მიწოდების ვადა, ადგილი და მიწოდების პირობა**

3.1.საქონლის მოწოდება უნდა განხორციელდეს ეტაპობრივად, შემსყიდველის მოთხოვნის შესაბამისად შემდეგ მისამართებზე: ქ.თბილისი, სერგო გუჯეჯიანის პირველი ჩიხი N 12, სს „ლიბერთი ბანკი“-ს აეროპორტის მიმდებარე სასაწყობე ფართი და ქ. თბილისი, ი.ჭავჭავაძის გამზ. N74, სს „ლიბერთი ბანკი“-ს სათავო ოფისი;

3.2.საქონლის მოწოდება უნდა განხორციელდეს შემსყიდველის სიტყვიერი/ელექტრონული მოთხოვნის საფუძველზე: ყოველთვიური საერთო შეკვეთის მიღების შემთხვევაში 5 (ხუთი) სამუშაო დღის ვადაში, ხოლო ყოველდღიური შეკვეთების მიღების შემთხვევაში, მისი მიღებიდან 24 (ოცდაოთხი) საათის განმავლობაში, მისამართებზე: ქ.თბილისი, სერგო გუჯეჯიანის პირველი ჩიხი N 12, სს „ლიბერთი ბანკი“-ს აეროპორტის მიმდებარე სასაწყობე ფართი და ქ. თბილისი, ი.ჭავჭავაძის გამზ. N74, სს „ლიბერთი ბანკი“-ს სათავო ოფისი, შემსყიდველის მიერ მომწოდებლის ელ.ფოსტაზე წინასწარ გადაგზავნილი ცხრილის მიხედვით, სერვის ცენტრებისთვის დაფასოებულ მდგომარეობაში.

***შენიშვნა:***

* *საქონლის მიწოდება უნდა განხორციელდეს სამუშაო საათებში;*

**4. პრეტენდენტის წინადადების ფასი და ანგარიშსწორების პირობები**

4.1.ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

4.2.ბანკის მიერ ანაზღაურება განხორციელდება ფაქტიურად მოწოდებული საქონლის შესახებ სასაქონლო ზედნადების და საგადასახადო ანგარიშ-ფაქტურის წარმოდგენიდან 10 (ათი) სამუშაო დღის განმავლობაში;

**5. ზოგადი პირობები**

5.1.პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

5.2.სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

5.3.გამარჯვებულ პრეტენდენტთან ხელშეკრულება გაფორმდება ხელშეკრულების დრაფტის **(დანართი #3**) მიხედვით. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას.

**6. ინფორმაცია პრეტენდენტებისათვის**

6.1.შემოთავაზების წარმოდგენის ბოლო ვადა: **2021 წლის 23 მარტი,** 17:00 საათი;

6.2 .**პრეტენდენტის მიერ სატენდერო წინადადება გადმოგზავნილი უნდა იყოს მითითებულ ელ.ფოსტაზე:** **tendercommittee@lb.ge****;**

ამავე მეილიდან, ბანკის მხრიდან მოხდება პრეტენდენტისგან სატენდერო წინადადების მიღების დადასტურება, სხვა შემთხვევაში გთხოვთ დაგვიკავშირდეთ განცხადებაში მითითებულ საკონტაქტო ნომერზე;

6.3.სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში:შესყიდვების მენეჯერი შორენა თავაძე, ელ-ფოსტა: Shorena.tavadze@lb.ge; მობ: 595 901 200; ტექნიკურ საკითხებზე საკონტაქტო პირია შესყიდვების მენეჯერი მარიამ ერისთავი, ელ-ფოსტა: Mariam.Eristavi@lb.ge; მობ: 595 075 705;

**7. ნიმუშ(ებ)ის წარმოდგენა**

7.1.მოთხოვნის შემთხვევაში, პრეტენდენტმა არაუგვიანეს 2 (ორი) სამუშაო დღისა უნდა წარმოადგინოს მოსაწოდებელი საქონლის ნიმუში მისამართზე: ქ.თბილისი, ი.ჭავჭავაძის გამზ. #74, სს „ლიბერთი ბანკი“.